പിന്വലിച്ച ബാച്ചുകളില്പ്പെട്ട മൊഡേണ വാക്സിന് സ്വീകരിച്ചു ജപ്പാനില് രണ്ടു യുവാക്കള്ക്ക് ദാരുണാന്ത്യം ടോക്യോ: പിന്വലിച്ച ബാച്ചുകളില്പ്പെട്ട കോവിഡ് പ്രതിരോധ മരുന്നായ മൊഡേണ വാക്സിന് സ്വീകരിച്ചതിനെ തുടര്ന്ന് രണ്ടുപേര് മരിച്ചതായി ജപ്പാന് ആരോഗ്യ മന്ത്രാലയത്തിന്റെ റിപ്പോര്ട്ട്. മൊഡേണ വാക്സിന്റെ രണ്ടാം ഡോസ് സ്വീകരിച്ച മുപ്പതിനോടടുത്ത് മാത്രം പ്രായമുള്ള യുവാക്കളാണ് ദിവസങ്ങള്ക്കുള്ളില് മരണത്തിനു കീഴടങ്ങിയത്. രാജ്യത്തെ 863 വാക്സിനേഷന് സെന്ററുകളില് വിതരണം ചെയ്ത 1.63 ദശലക്ഷം മൊഡേണ വാക്സിന് ഉപയോഗം ജപ്പാന് വ്യാഴാഴ്ച നിര്ത്തിവച്ചിരുന്നു. ചില വാക്സിന് സാമ്ബിളുകളില് ലോഹ സാന്നിധ്യം കണ്ടെത്തിയെന്ന റിപ്പോര്ട്ടിനെ തുടര്ന്നായിരുന്നു നടപടി. എന്നാല്, സുരക്ഷാ പ്രശ്നങ്ങളോ കാര്യക്ഷമതക്കുറവോ കാരണമല്ല, മുന്കരുതലിന്റെ ഭാഗമായാണ് വാക്സിന് പിന്വലിക്കുന്നതെന്നായിരുന്നു സര്ക്കാരിന്റെയും മൊഡേണ കമ്ബനിയുടെയും വിശദീകരണം.